R. Strauss: Alpensymphonie, Op.64 - Nacht - Giuseppe Sinopoli and Staatskapelle Dresden: Amazon.de: Digitale Musik - MP3 Download
R. Strauss: Alpensymphonie, Op.64 - Nacht
Dauer: 2:24 MinutenGenres: Klassik ASIN: B004IDQ66C
Amazon Bestseller-Rang: Nr. 3.709.112 in Songs (Siehe Top 100 in Songs) Peterjasie Patriot #146
Dis darem lekker om op kierieverlof te wees, hierdie jaar se rondryery begin binnekort weer, ons gaan vanaf die 12de vir ongeveer 10 dae Mosselbaai toe, ons was nou 'n paar jaar gelede daar en hoog tyd dat ons weer 'n draai gaan maak. Gelukkig hou ek van bestuur so die lang pad van Alberton af pla my gladnie. Sal natuurlik storie en fotos kom deel as ons eers terug is.
Hierdie uitgawe se resepte tema is gemmerbier. Daar is 'n wye keuse, gaan kyk gerus verder ondertoe.
Na 'n lang afwesigheid is minette trug, ek gan elke keer een van haar stories plaas, hulle is geskryf toe sy nog verbonde was an 'n koerant in Namibië;
Want sien, Christopher is nog in die preprimêr en kan nog nie lees nie, dan moet ek sommer vir sy ma dit lees. En dan hou sy dit tot hy volgende jaar ook graad een toe gaan.
Waterbok Oord - Vaalwater
Ek kry die volgende epos van Naomi Gross af:
Dit is met ywerigheid en n knop in my keel wat ek hierdie briefie skryf.
Ek het pas op jul nuusbrief no 114 afgekom toe ek gesoek het na die geskiedenis van ons kerk.
Laat ek verduidelik: My Man en sy vennoot het omtrent 7 jaar gelede op n pragtige plekkie in Vaalwater afgekom en het dadelik van die omgewing en sommer alles gehou. My man is baie lief vir water en damme en het die dun stroompie water gesien en gesê hier moet ek n dam bou.
Hul het eers in n vennootskap met die eienaars gegaan en het toe later die plek heeltemal gekoop en daar begin werk.
Die eerste NG Kerk in Vaalwater is daar op Nooitgedacht gebou in 1932 en is toe later volgens jou nuusbrief 1962 na die dorp verskuif,
Toe ons die kerk vir die eerste keer gesien het was dit vervalle en daar is met hoenders en varke in die kerk geboer, (wat n skreinende skande)
Al wat staande gebly het was die ou oorspronklike preekstoel met die woorde (nog op fluweel geskryf/borduur) GOD IS LIEFDE
Ons het toe dadelik aan die kerk begin werk en selfs die ou beton vloer van vervloe dae het staande gebly daar was wel n paar plekke wat gate in gehad het maar dit is vinnig weer herstel. Enkele vensters het ons n aanduiding gegee van hoe dit moes lyk en alles is reg gemaak.
Ons het in Mei 2005 die 75ste bestaans-jaar van die kerk gevier.
2 Weke voor die vieringe het ons vennoot n droom gehad van n man wat met hom kom praat het oor die kerk. In sy droom het die man vir hom gese dat ons alles aan die kerk mag vervang maar dat daar een voorwaarde is, en dit is dat daar glad nie aan die ou sinkdak van die kerk geraak mag word nie. 'n Lagie verf is al wat toegelaat sal word.
Die droom is vertel en die kerk se dak het so gebly. Met die groot byeenkoms het n paar van die dominees wat daar as leeraars was ook opgedaag.
Toe die foto’s van al die dominees uitgehaal is het ons vennoot bleek geword en gese dat die man van sy droom een van hulle was.
2 Jaar het verbygegaan en daar is nie veel op die plaas gewerskaf nie.
Mei 2007 het ons naarstiglik weer aan alles begin werk. Die ou Pastorie is herstel en mooi gemaak in 6 selfsorg eenhede.
Toe is die 2 rondawels wat deur die vorige eienaars gebou is klaar gemaak en n derde een is by gebou. Ons het meer slaapplek vir ons vriende en mense nodig gehad en die gedagte om dit in n oord te omskep het vlerke gekry.
Sy Naam: Waterbok Oord.
8 Selfsorgeenhede is aangebou en later is daar ook selfsorg tente opgerig.
Die Tente is kyk uit op die dam wat my man toe later daar gebou het.
Ons het gereeld met byeenkomste sommer vroeg-vroeg op n Sondag almal kerk toe geneem vir n stukkie padkos.
Om en by 5 maande gelede het een van ons vriende by ons kom kuier, en het gesien dat ons net gewone stoele in die kerk het en het dadelik ons meegedeel dat daar n kerk in Hillbrow is wat hul besig is om af te breek en dat hy al die ou banke gekry het en as ons sou belangstel kan ons dit by hom oorkoop. Net daar en dan het ons ordentlike kerkbanke gekry.
Ons soek bitter graag na meer geskiedkundige inligting oor ons plek.
Alle gemeentes wat wil kom dienste hou in die kerk is welkom.
Ons kan geskakel word by 0837782368
Ons webwerf : http://www.waterbokoord.co.za
Regs klik hier om 'n foto aft te laai wat jy as skermbeeld kan gebruik, ek het die foto geneem toe ons laaskeer in Mosambiek was.
Ben is vandag 'n meester met die Vierry konsertina danksy Rassie Erasmus. Rassie het sy 3¾-ry wegeneem en aanbeveel dat hy 'n Vierry koop. So gesê so gedaan en siedaar, of liewer, hoor daar! Behalwe dat Ben die Vierry so goed speel komponeer hy ook pragtige en gewilde nommers.
Die antwoord is om op te hou REAGEER in ‘n situasie en sodoende liewer te kan OPTREE. Want dit is juis wanneer ons blindelings reageer teenoor prikkels dat ons oorreageer en impulsief raak. Ons sê dan dinge wat meer skade aanrig as probleme oplos en dis dan wanneer mens na die tyd spyt is oor jou woorde of dade, of selfs die gebrek daaraan.
Vir almal wat hulle vasloop in hierdie soort situasie wil ek graag vandag die ”Ses Sekonde Riglyn” aanbied.
Skryf eerstens elke voorneme in ‘n enkele sin neer en motiveer hoekom dit belangrik is vir jou of jou gesin. En begin dan leef volgens die Ses Sekonde Riglyn.
Al wat dit vra is dat jy in enige situasie vir net ses sekondes die gevolge van jou woorde, gedagtes of dade sal oordink: of dit nou is om nie die sigarette te koop nadat jy besluit het om minder te rook nie, om getrou te bly aan jou voorneme om jou kind te leer om nie tantrums te gooi deur self kalm te bly wanneer jou sy ‘n vloermoer vertoning gee nie, om liewers die bitsige opmerking in te sluk omdat jy verstaan dat die verhouding belangriker is as die slim, snedige sin wat jy iemand in die hart mee wil steek. Slegs ses sekondes. Ses sekondes om liewer die gesonder weergawe te bestel op die spyskaart, om te besef dat jy lê en sleg raak voor die televisie, om jouself te vra hoe belangrik is dit om nou kwaad te raak of om kalm te bly en sodoende jou gesin en jou gesondheid te beskerm.
GAL…Laat die dop van ‘n volstruiseier bak en maal dit dan baie fyn. Gooi die fyn poeier dan in 1 bottel asyn en skud goed. Laat dit oornag goed trek. Drink voor elke ete 1 wynkelkievol. (Het iemand in Oudtshorrn vir my 'n volstruieierdop?)
GAL…Neem ‘n veldmuis…die gestreepte soort en braai mooi bruin…en eet. (Ek wonder of rotte sal werk, ons het een op die plafon)
GALSTENE…Gooi 3 pakkies engelse sout in 1 pint water en laat oplos. Drink 2 rabarberpille net voor jy gaan slaap en drink dan helfte van die engelse sout water. In die oggend op jou nugtermaag drink jy die ander helfte van die engelse sout water. Nadat dit goed gewerk het…drink jy 1 kein botteltjie olyfolie alles uit. Dit genees die wonde waar die galstene uitkom. Herhaal dosis net vir geval daar nog ‘n galsteen oorbly. (Engelse sout drink voor jy gaan slaap? Dit kan gevaarlik wees!)
GEELKOORS...Smeer ‘n stukkie vars brood dik met vet. Neem nou 7 kopluise en sit op die brood en laat die sieke dit eet. Die kieme eet glo die luise en dan vrek die kieme.
GEELSUG…1 eetlepel asyn en 30 druppels haarlemmerolie, drink soggens op nugtermaag. Skaapmelk help ook of sluk sewe luise
GEELSUG…7 luise op sny brood sal geelsug laat weggaan (Ek dink ek gaan met luise boer, kan winsgewend wees!)
GEELSUG…Dis ‘n baie ou raad hierdie…maar of dit werk …kan ek nie se nie. Plaas net 7 garskorrels in die baba se doeke. Dit moet 7 wees…nie minder of meer nie. Sodra baba die doekie natgemaak het en die korrels is almal nat…gee die garskorrels vir ‘n hoender om op te pik. Namate die garskorrels in die hoender se krop verteer word sal die geelsug geleidelik weggaan. (Hierdie is bietjie dik vir 'n daalder!)
Laat rus jou slapende hoof, my lief,
Teen my ontroue hart.
Van al my sondes weet jy niks,
Ook niks van al my smart.
In my alledaagse omgang
Met ‘n sedelose vrou.
Was ek vêr van God verwyder,
En was ek aan jou ontrou
Van die soetheid van haar spyse
Het sy ook vir my gegee.
In my sinnelose wellus
Het ek in haar web getreë.
As ek toe maar net wou luister
Sou ek nie nog verder val.
Sou ek wees gevul met vreugde
En my beker nie vol gal.
God ek bid U, wees genadig
Dat sy nooit my sonde ken.
Dat ek nou met nuwe liefde
Weer haar hart terug kan wen.
Robert Boshoff (stuur kommentaar direk aan Robert)
Maak die beste hamburgers en frikadelle ooi! Regs klik hier om die resepte eBoek af te laai
Hier is die nuutste nuusbrief:
Nuusbrief - 22 Februarie 2010
Na ‘n gewoel en werskaf om alles net weer skoon en georganiseerd te kry na die Kersfees “doller as kop af” tyd, is ons nou weer volstoom aan die gang.
Ek wil net weereens “So Baie, Baie dankie sê aan elke persoon wat gehelp het om die Kersfees van 2009 vir ± 1500 mense (van ons groepe) onvergeetlik te maak. Duisende dankies vir elke donasie, hulp en gebed – dit word opreg waardeer. Ek is so jammer dat almal wat gehelp en bygedra het – nie elke funksie kon bywoon om die vreugde en geluk te ervaar nie – Baie dankie.
Dankie aan die dames wat van die kersboomfunksies in totaal hanteer het – julle is ongelooflike mense – baie dankie
Ek sal met ‘n aparte nuusbrief terugvoer gee oor elke funksie en die gebeure.
Ek glo en vertrou dat al ons ondersteuners ‘n geseënde Christusfees gehad het en ek bid dat almal ‘n baie voorspoedige, geseënde 2010 sal ervaar.
Nou is dit weer besigheid soos “normal”
Ons het elke jaar die “Terug skool toe” projek. Ek het heelwat skoolbenodighede gehad wat ons so deur die jaar bymekaar gemaak het. Ons was so bevoorreg om min of meer in almal se behoeftes te kon voorsien – is dit nie ‘n blessing nie?
Ek weet dat almal in die eerste 2 maande van die jaar self baie uitgawes met al die skoolverpligtinge het en het daarom glad nie gevra vir donasies nie.
Ongelukkig het ons nou die situasie in Danville waar daar ± 22 kinders is, wie se ouers nie die skoolfonds/registrasie gelde kon betaal nie. Wat bitter sleg is, is die feit dat hierdie kinders nou nie handboeke kry nie!!!! Hulle raak nou agter met hul skoolwerk!
By Elandspoort hoërskool waar ons 18 kinders het kos dit R500-00 per leerling. En by die 2 laerskole is dit R250-00 (4) per kind.
Ek sal so dankbaar wees as van ons ondersteuners kan help om hierdie kinders aan die gang te kry. Hulle opvoeding en onderrig is so belangrik! Ek het die kinders se name by my, en indien u direk by die skool wil inbetaal vir ‘n spesifieke kind of twee – kontak my asb en ek gee al die inligting deur. Anders kan dit in die projek se rekening betaal word en sal ek die oorbetalings doen.
By al die projekte gaan dit nou maar broekskeur – die normale vir hierdie tyd van die jaar. Die nood word groter en die donasies minder- wat te verstane is in hierdie moeilike ekonomiese tye.
Ons benodig nogsteeds goeie, gebruikte klere en huishoudelike items asb. Kruideniersware is nou ‘n groot krisis.
Ek behartig die projek alleen en dit is moeilik om oral rond te ry vir op en aflaai van goedere.
Elsabe Blignaut – 286 Cliffendale rylaan Faerie Glen – Sel: 082 8282 551
Sally Koekemoer – Denyssenlaan 377 Mountain View –Tel:082 6658 518
Ronel Pienaar – Kuruman laan 302 Sinoville - Tel: 084 965 4574
Ek wil vra dat almal hierdie mense asb sal konsidireer en eers skakel voordat aflewerings gedoen word.
Baie belangrik – Sorteer asb die goed en laai slegs ordentlike, goeie/heel bruikbare items af. In die verlede was daar mense wat werklik hulle motorhuise skoonmaak, al die gemors saam met slegs enkele bruikbare items laai en met groot gebaar van welwillendheid alles in my garage kom “dump” met die woorde “ek wou dit gaan dump – maar julle kan maar kyk wat julle daaruit kan gebruik en die res weggooi!!” en so het my oorlede man weekliks met vragte en vragte gemors na die stortterein gery. Help my en die ander vrywilligers asb om vol te hou met hierdie werk wat ons vir die liefde van die saak doen.
Ek vra nie nuwe goed nie – net ordentlike bruikbare artikels asb.
Baie dankie weereens aan almal wat met groot liefde help om die nood van die wat minder as ons het te verlig.
Toe loop die dominee nader, kom staan langs die seuntjie, en sê saggies: "Goeiemore my seun."
Uiteindelik, in 'n skaars hoorbare stemmetjie en bewend van vrees vra die seuntjie: "Watter diens, Dominee? Die oggend- of die aanddiens?"
Leef in die teenswoordige tyd
Hoe snaaks, of hoe onmoontlik dit ook mag klink, baie mense leef nie regtig in die teenswoordige tyd nie. Ja, hulle is wel aanwesig in die teenswoordige, maar hulle gedagtes en motivering dwaal rond in die verlede of hunker na die toekomstige.
Byvoorbeeld, 'n man voel verontreg oor wat in die verlede met hom gebeur het. Hy is verontreg deur sy vrou wat hom verkul het. Elke dag konfronteer hy haar oor wat gebeur het. Elke dag peper hy haar met vrae. Oor en oor moet sy verduidelik, vergifnis vra. Hy is die verontregte, sy is die skuldige. En so karring hy aan, weke en maande sonder ophou. Elke dingetjie wil hy in detail weet, is nooit tevrede met haar antwoorde nie. Hierdie man slaag nie om weg te breek uit die verlede nie. Hy kan nie vergewe en vrede maak nie. So versuur hy die teenswoordige, maak hy homself en almal rondom hom misrabel. In stede daar om vandag voluit te leef, haak hy vas by dinge wat verby en oor is.
Nog 'n voorbeeld. 'n Vrou beland in 'n motorongeluk en is verlam. Sy is depressief oor haar situasie. Wanneer mense kom kuier sal sy foto's wys waar sy hardloop, foto's waar sy laggend staan in haar baaikostuum by die see. Sal sy vertel van haar prestasies op die sportveld. Hoe moeilik dit ookal is om te aanvaar, die vrou op die foto's is nie meer sy nie, dit is hoe sy was. Vandag, is sy iemand wat verlam is. Om in die teenswoordige tyd te leef, sal sy moet fokus op die hier en die nou. Nie te bly kleef aan dinge wat verby is nie, maar te konsentreer op die uitdagings van elke dag, op doelwitte wat nou saak maak. Ja, dit is pynlik om te weet sy kan nie meer rondhardloop nie, dat sy die gebruik van haar bene verloor het, en te aanvaar sy is nou in 'n rolstoel. Sy kan egter die keuse maak, vasgeketting aan die verlede, of haar losmaak en fokus op die teenswoordige tyd.
Let wel, ek sê nie jy moet maak of die verlede nie bestaan nie. Wat ek wel sê is dat jy nie jou teenswoordige op die altaar kan sit ter wille van die verlede nie. Of om dit op 'n ander manier te stel, moenie soos Lot se vrou bly omkyk nie, maar leef in die huidige oomblik.
Daar is ook mense wat leef net vir die toekoms. Hulle bou lugkastele, verf die kamers van die kasteel uit, lê die tuine uit, en vertel wat hulle alles gaan doen. Eendag, eendag, eendag. Jy weet nie wat die toekoms inhou nie. Jy weet nie eers of jy môre nog gaan leef nie. Fokus op vandag, leef vandag, geniet vandag. Doen wat jy moet doen, vandag. George Patton het gesê: "Voer eerder vandag 'n goeie plan met oorgawe uit as om tot môre te wag om die perfekte plan uit te voer."
Let wel, ek sê nie jy moenie drome en doelwitte vir die toekoms hê nie. Wat ek wel sê is dat die stene vir die kastele van môre, vandag gemaak en gelê moet word. Werk vandag, doen vandag, leef vandag. Iemand het by geleentheid gesê: "Ons lewe in die teenswoordige tyd. Gister is verby; môre moet nog kom. Vandag is die wonder."
Enkele voordele om in die teenswoordige te leef:
· Jy kasty jouself nie oor verkeerde keuses in die verlede nie.
· Slegte herinneringe het nie 'n effek op jou nie.
· Jy geniet jou lewe meer en leef meer voluit.
· Jy is beter in beheer van jou lewe en tyd.
· Jou siening van die lewe is beter en meer objektief.
· Jy kan beter besluite maak.
· Jy mors nie energie op bekommernisse nie, maar is meer produktief.
· Jy leer dat tyd kosbaar is.
· Jou gedagtes dwaal nie, want jy is gefokus op die oomblik.
Ek is seker jy kan aan nog 'n paar voordele dink.
Philip M Raskin het gesê: "Die man wat vandag mors om oor gister te kla, sal môre mors om oor vandag te kla."
As ek kan afsluit met nog 'n aanhaling, naamlik van Sanskrit: "Elke vandag, voluit geleef, maak van gister 'n droom van geluk en elke môre 'n visioen van hoop. Let dus op hierdie dag, want dit alleen is lewe."
"Wat jy vandag doen, is die enigste aanduiding van wie en wat jy is." - Wayne Dyer -
Gemmerbier en ander drankies
1,5 kg (7 ½ x 250 ml) witsuiker
1 koekie (25g) saamgeperste gis
50 ml rosyntjies met pitte
• Gooi die water in die houer waarin die bier aangemaak moet word.
• Roer die suiker daarin totdat dit opgelos is. Verkrummel die suurdeeg
• Voeg die rosyntjies, lemoenkwas, sodawater en gemmer by en roer tot
• Laat die mengsel 24 uur lank by kamertemperatuur staan. Roer dit af en
• Syg die mengsel na 24 uur deur en gooi dit in houers. Spoel die
rosyntjies af en gooi 'n paar in elke houer, indien verkies. Laat die bier
12 uur lank by kamertemperatuur staan en plaas dit dan in die koelkas.
• Lewer 13 liter gemmerbier.
Kneus 60g gemmer en
kook in 10 liter water.
Giet in 'n vaatjie en
voeg 1 kg suiker,
30g kremetart en
2 dungesnyde suurlemoene by.
Wanneer die mengsel afgekoel het tot lou,
voeg 30g suurdeeg by en laat 12 uur staan.
Syg deur, gooi in erdekanne of bottels en kurk toe. Na 36 uur sal dit gereed
wees vir gebruik.
4 x 500 ml ( 2kg?) suiker
20 x 250 ml ( 5 liter) kookwater
50 ml rosyntjies, gekneus
12,5 g kremetart ('n halwe pakkie)
• Los die suiker in die kookwater op en laat afkoel tot dit lou is.
• Week die surrdeeg in 'n bietjie water (lou) en voeg saam met res van
• Laat 6 ure staan. Syg deur en bottel - kurk toe.
• Na 12 uur is die bier gereed vir gebruik. Verkoel voor opdiening.
Maak 4½ liter
4 stukke droë gemmer, gekneus
½ kop sterk lou water
Krummel die koekie suurdeeg saam met die suiker en meng tot dit loperig
Voeg die lou water by en laat staan vir ± 10 minute tot dit skuimerig is.
Kook die gekneusde gemmer en water vir 5 minute.
Gooi die volgende in ‘n 6 liter houer:
1 suurlemoen, skil en al in skyfies gesny
12 Hanepoot rosyne
13 kop koue water (= 3 liter + 250 ml)
Roer tot suiker opgelos is
Voeg die gemmerstukke en water by.
Voeg die suurdeegmengsel by.
Laat staan vir 12 uur of oornag met ‘n doek oor.
Gooi in 2 liter bottels en sit in die yskas.
1 Pakkie Anchor Aktiewe Droë Suurdeeg
6 Liter Louwarm water
3t Fyn gemmer
1 Bottel Jamaika gemmer (opsioneel)
Los suiker in water op
Meng ander bestandele met 'n klein bietjie water en voeg by suiker water
Voeg Jamaika gemmer by. Syfer deur dun doek.
Gooi in bottles, gooi ook 3 rosyne in elke bottle en en sit prop
op.(MOENIE bottles te vol gooi nie)
Laat staan 24 tot 48 uur buite yskas maak kontroleer die gisting.
Plaas nou in yskas om koud te word.
LET WEL: Al is die gemmerbier in yskas kontroleer steeds die gisting!
4,5 liter Lou warm water
5ml Droë gis
Laat staan vir 24uur.
Drink na 12 - 24uur.
GEMMERBIER en ander biere
Voeg die gemmer by die water en suiker en roer tot die suiker opgelos is. Voeg
die res van die bestanddele by. Giet die mengsel in 'n plastiekemmer met 'n
deksel en laat dit 24 uur lank gis. Syg die bier daarna deur en giet die filtraat
in gesteriliseerde bottels. Moenie die bottels te vol maak nie. Plaas 2-3 van die
rosyne in elke bottel en draai die proppe lossies vas. Laat die bier 'n dag of
twee by kamertemperatuur gis voordat dit in die koelkas bewaar word.
Rasper net die oranje en geel buiteskil vandie lemoene en suurlemoene dun af.
Moet nie die albedo ook rasper nie aangesien dit die stroop bitter sal laat
smaak. Druk die sap van die lemoene en suurlemoene uit en voeg dit by die
gerasperde skil. Voeg die res van die bestanddele by en roer tot die suiker
opgelos is. Verhit die mengsel tot kookpunt en kook dit vir 5 minute lank. Laat
die stroop afkoel, syg dit deur en bottel en verseël dit.
Skink dit in lang glase, na smaak verdun met soda of yswater, met 'n paar
Sny 'n kruis in elke maroela. Kneus die vruggies liggies en voeg die water en
suiker by. Roer dit totdat al die suiker opgelos is. Voeg die res van die
bestanddele by. Giet mengsel in 'n plastiek emmer met 'n deksel en laat dit 24
uur lank gis. Syg die bier daarna deur en giet die filtraat in gesteriliseerde
bottels. Moenie die bottels te vol maak nie. Net soos met die gemmerbier,
plaas 2-3 rosyne in elke bottel en draai die doppe liggies vas. Laat die bier 'n
dag of twee by kamer temperatuur gis voordat dit in die koelkas bewaar word.
Was pynappelstukke goed en plaas dit in 'n groot emmer met 'n deksel. Voeg
die water en die suiker by en roer die mengsel totdat al die suiker opgelos is.
Voeg die rosyne en gis by, sit die deksel op en laat die mengsel ongeveer 12
uur lank op 'n warm plek gis. Syg die mengsel deur en giet die filtraat in
plastiekkanne of bottels. Plaas van die rosyne in elke kan en verseël dit.
Bewaar die bier in die yskas.
Rasper die lemoene se skille. Druk 250 ml lemoensap uit. Meng alle
bestanddele en laat staan vir 2 dae lank. Roer mengsel gereeld. Giet mengsel
deur doek en verwyder pulp. Giet vloeistof in gesteriliseerde fles en verseël.
Meng kondensmelk, Ideal melk en vanilla saam. Meng koffie met die whiskey
en voeg by die melk mengsel. Klits goed en bedien of bottel en bêre in yskas.
Laat trek teesakkies ongeveer 5 minute in water. Verwyder en laat tee effens
afkoel tot louwarm. Voeg heuning by en roer tot opgelos. Voeg suurlemoensap
by en verkoel tot yskoud. Sit voor op ys met ekstra suurlemoenskyfies.
Meng die suiker en water in 'n kastrol en verhit dit stadig terwyl dit
aanhoudend geroer word totdat die suiker opgelos is. Verhit die stroop tot
kookpunt en laat dit 5 minute lank kook oor matige hitte sonder om te roer.
Laat die stroop afkoel en voeg die suurlemoensap by. Syg die limonade deur 'n
moeseliendoek en bêre dit in 'n houer met 'n deksel in die yskas. Bedien die
limonade deur 30ml van die suurlemoenstroop by 'n glas yswater te voeg.
Hierdie resep kom van baie geslagte terug ............
1 koekie yeast (nat blou blokkie)
Gooi alles in emmer, en roer goed. Laat staan vir 24 uur. Gooi deur kaasdoek
(om gemmer en rosyne op te vang. Bottel en laat yskoud word en geniet dit.
Moenie proppe op die bottels plaas nie!
Nota: Dit is 'n heel eenvoudig resep en baie lekker. Ek moet egter erken toe ek die resep die eerste keer onder oë kry, was ek baie skepties. Hoe gebruik mens dan nou medisyne om gemmerbier mee te maak? Ek het dit egter
probeer, en die resultate was verstommend. Selfs mense wat nie graag gemmerbier drink nie, het gesê dit is lekker. Behalwe vir die suiker, is dit ook nie so duur om te maak nie. So, probeer dit gerus.
7 eetlepels gemmer
1 koekie suurdeeg (dit moet die outydse koekie suurdeeg wees wat mens
in warm water oplos, nie kitsgis nie)
1 tl wynsteensuur (tartaric acid)
Los die suurdeeg in warm water op en meng alles goed saam totdat die suiker
opgelos is (ek het 'n spesiale emmer hiervoor). Laat staan oornag - die rosyne
sal bo dryf as die gisproses klaar is. Gooi deur 'n doek of fyn net, bottel en
plaas in yskas. Jy kan dit dadelik drink maar die smaak verbeter hoe langer
12 k suiker (2½ kg)
1 pakkie kremetart (25 ml)
1 k gekneusde gemmer
½ pakkie tartaric acid (12,5 ml)
1 k gekneusde rosyne
1 k stroop
2 e suurdeeg
Gooi al die bestanddele buiten die suurdeeg, in 'n 4-gelling (? liter) kan.
Vul op met kookwater.
Sit suurdeeg volgende dag by.
Hou in warm plek.
Bottel wanneer rosyne almal bo is - ± 3 dae.
3 x 750 ml kookwater
3 x 750 ml koue water
15 ml Jamaica-gemmer
20 ml droë suurdeeg
handvol rosyne met pitte – gekneus
Los suiker in kookwater op.
Voeg koue water en gemmer by.
1 groot emmer met lugdigdeksel
7 x 750 ml ( 5.25 liter) louwarm water
4,5 k suiker
10 ml Jamaica-gemmer
Meng 10 ml suiker en 10 ml kitsgis in 125 ml louwarm water – laat staan om te gis.
Voeg die suiker by die louwarm water in die emmer en roer ongeveer 3 min. tot suiker opgelos is.
Voeg die Jamaica-gemmer en die water- suiker- en kitsgismengsel by die suikerwater en roer baie goed.
Voeg die rosyne by en roer weer deur.
Plaas deksel op die emmer en laat staan in die son om te gis (10:00 tot14:00 of langer).
Laat gas elke nou en dan uit.
Gooi in houers en plaas in yskas om verdere gisting te voorkom.
Kneus 60g gemmer en kook in 10 liter water. Giet in 'n vaatjie en voeg 1 kg
suiker, 30g kremetart en 2 dungesnyde suurlemoene by. Wanneer die mengsel
afgekoel het tot lou, voeg 30g suurdeeg by en laat 12 uur staan. Syg deur,
gooi in erdekanne of bottels en kurk toe. Na 36 uur sal dit gereed wees vir
4 x 500 ml suiker
20 x 250 ml (5 liter) kookwater
Week die surrdeeg in 'n bietjie water (lou) en voeg saam met res van